Source: https://www.slov-lex.sk/pravne-predpisy/SK/ZZ/2007/356/20070901.html
Timestamp: 2020-02-20 00:56:23+00:00
Document Index: 12567245

Matched Legal Cases: ['§ 30', '§ 27', '§ 27', '§ 3', '§ 3', '§ 3']

356/2007 Z.z. - Vyhláška Ministerstva práce, sociál... - SLOV-LEX
356/2007 Z.z./
356/2007 Z. z.
z 22. júna 2007,
ktorou sa ustanovujú podrobnosti o požiadavkách a rozsahu výchovnej a vzdelávacej činnosti, o projekte výchovy a vzdelávania, vedení predpísanej dokumentácie a overovaní vedomostí účastníkov výchovnej a vzdelávacej činnosti
Ministerstvo práce, sociálnych vecí a rodiny Slovenskej republiky podľa § 30 ods. 1 písm. b) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z. (ďalej len „zákon“) ustanovuje:
Požiadavky výchovnej a vzdelávacej činnosti sa členia na všeobecné požiadavky na obsah výchovnej a vzdelávacej činnosti a osobitné požiadavky na obsah výchovnej a vzdelávacej činnosti.
Všeobecné požiadavky na obsah výchovnej a vzdelávacej činnosti sú ustanovené v prílohe č. 1 pre každú výchovnú a vzdelávaciu činnosť podľa prílohy č. 2 zákona.
Osobitné požiadavky na obsah výchovnej a vzdelávacej činnosti pre jednotlivé výchovné a vzdelávacie činnosti podľa prílohy č. 2 zákona, rozsah výchovnej a vzdelávacej činnosti a ďalšie podrobnosti o požiadavkách výchovnej a vzdelávacej činnosti (ďalej len „osobitné požiadavky na výchovnú a vzdelávaciu činnosť“) sú ustanovené v prílohách č. 2 až 11.
Výchova a vzdelávanie pozostáva z teoretickej časti, a ak je potrebné, aby účastníci výchovy a vzdelávania nadobudli praktické zručnosti, aj z praktickej časti. Teoretickej časti a praktickej časti výchovy a vzdelávania sa súčasne môže zúčastniť najviac 35 účastníkov.
Výchova a vzdelávanie sa uskutočňuje formami a metódami primeranými druhu výchovnej a vzdelávacej činnosti, najmä prednáškou, výkladom, názornou ukážkou alebo príkladmi z praxe.
Záverečné overovanie vedomostí účastníkov výchovnej a vzdelávacej činnosti (ďalej len „záverečné overovanie vedomostí“) sa vykonáva
písomnou skúškou alebo ústnou skúškou; na úspešné overenie vedomostí písomnou skúškou je potrebných najmenej 75 % správnych odpovedí,
skúškou z praktickej časti, ak je praktická časť súčasťou výchovy a vzdelávania.
Záverečné overovanie vedomostí sa vykonáva pred skúšobnou komisiou, ktorá má najmenej troch členov. Zloženie skúšobnej komisie sa uvedie vo vzorovom projekte výchovy a vzdelávania.
O priebehu záverečného overovania vedomostí sa vyhotoví písomný záznam, ktorý obsahuje najmä
mená a priezviská členov skúšobnej komisie,
meno a priezvisko účastníka výchovnej a vzdelávacej aktivity,
hodnotenie skúšobnej komisie so záverečným výsledkom „vyhovel“ alebo „nevyhovel“,
miesto a dátum záverečného overovania vedomostí.
Záznamová kniha sa vedie pre každú výchovnú a vzdelávaciu aktivitu.
V záznamovej knihe o priebehu teoretickej časti výchovnej a vzdelávacej aktivity sa vedie najmä
pri fyzickej osobe oprávnenej na výchovu a vzdelávanie meno, priezvisko, dátum narodenia, adresa trvalého pobytu a identifikačné číslo, ak bolo pridelené, alebo pri právnickej osobe oprávnenej na výchovu a vzdelávanie obchodné meno alebo názov, miesto podnikania alebo sídlo a identifikačné číslo s uvedením čísla oprávnenia na vykonávanie výchovy a vzdelávania v oblasti ochrany práce,
druh a rozsah výchovnej a vzdelávacej aktivity,
dátum začatia a dátum skončenia teoretickej časti výchovnej a vzdelávacej aktivity,
meno a priezvisko zástupcu s odbornou spôsobilosťou na činnosť, na ktorú sa vydalo oprávnenie na výchovu a vzdelávanie (ďalej len „odborný zástupca“) fyzickej osoby a právnickej osoby oprávnenej na výchovu a vzdelávanie,
témy rozdelené podľa učebnej osnovy s uvedením počtu hodín a mena, priezviska a podpisu školiteľa podľa § 27 ods. 4 zákona pre teoretickú časť výchovnej a vzdelávacej aktivity,
záznamy o dennej účasti účastníka na teoretickej časti výchovnej a vzdelávacej aktivity vrátane jeho podpisu.
V záznamovej knihe o priebehu praktickej časti výchovnej a vzdelávacej aktivity sa vedú najmä
identifikačné údaje podľa odseku 2 písm. a),
druh a rozsah praktickej časti výchovnej a vzdelávacej aktivity, a ak je to možné, názov a výrobné číslo technického zariadenia, ktoré sa použilo pri praktickej časti výchovnej a vzdelávacej aktivity,
dátum začatia a dátum skončenia praktickej časti výchovnej a vzdelávacej aktivity,
témy praktickej časti výchovnej a vzdelávacej aktivity s uvedením počtu hodín a mena, priezviska a podpisu školiteľa podľa § 27 ods. 4 zákona pre praktickú časť výchovnej a vzdelávacej aktivity,
záznamy o dennej účasti účastníka na praktickej časti výchovnej a vzdelávacej aktivity vrátane jeho podpisu.
Záznamová kniha sa vedie desať rokov po skončení výchovnej a vzdelávacej aktivity.
Táto vyhláška nadobúda účinnosť 1. septembra 2007.
Príloha č. 1 k vyhláške č. 356/2007 Z. z.
VŠEOBECNÉ POŽIADAVKY NA OBSAH VÝCHOVNEJ A VZDELÁVACEJ ČINNOSTI
Všeobecné požiadavky na obsah výchovnej a vzdelávacej činnosti pre každú výchovnú a vzdelávaciu činnosť podľa prílohy č. 2 zákona podľa charakteru práce vykonávanej účastníkom výchovnej a vzdelávacej činnosti sú príslušné ustanovenia
Zákonníka práce,
zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z.,
zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z.,
zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.
Príloha č. 2 k vyhláške č. 356/2007 Z. z.
OSOBITNÉ POŽIADAVKY NA OBSAH VÝCHOVNEJ A VZDELÁVACEJ ČINNOSTI
Oboznamovanie zamestnanca a vedúceho zamestnanca v rozsahu najmenej troch hodín obsahuje
časť: Všeobecné požiadavky podľa prílohy č. 1.
časť: Osobitné požiadavky so zameraním na
bezpečnosť a ochranu zdravia pri práci upravenú ďalšími právnymi predpismi a ostatnými predpismi na zaistenie bezpečnosti a ochrany zdravia pri práci podľa charakteru vykonávanej práce,
vnútorné predpisy a pravidlá o bezpečnosti a ochrane zdravia pri práci vydané zamestnávateľom, zásady bezpečnej práce, zásady ochrany zdravia pri práci, zásady bezpečného správania na pracovisku a bezpečné pracovné postupy podľa charakteru vykonávanej práce.
Opakované oboznamovanie zamestnanca a vedúceho zamestnanca v rozsahu najmenej troch hodín obsahuje
všeobecné požiadavky podľa prílohy č. 1, najmä zmeny právnych predpisov,
bezpečnosť a ochranu zdravia pri práci podľa charakteru vykonávanej práce, nové právne predpisy a ostatné predpisy na zaistenie bezpečnosti a ochrany zdravia pri práci, poznatky o pracovnej úrazovosti a chorobách z povolania a iné poznatky podľa charakteru vykonávanej práce.
Spôsob záverečného overovania vedomostí: podľa § 3.
Forma skončenia: písomný doklad „Záznam o oboznámení zamestnanca“.
Odborný zástupca: autorizovaný bezpečnostný technik.
Výchova a vzdelávanie bezpečnostných technikov v rozsahu najmenej 176 hodín, z toho 12 hodín na overovanie znalostí a konzultácie, obsahuje najmä
časť: Všeobecné požiadavky podľa prílohy č. 1 a všeobecné predpisy o správnom konaní týkajúce sa vykonávania úloh bezpečnostnotechnickej služby v rozsahu najmenej 30 hodín.
časť: Osobitné požiadavky
bezpečnosť a ochrana zdravia pri práci upravená právnymi predpismi a ostatnými predpismi na zaistenie bezpečnosti a ochrany zdravia pri práci, vybrané právne záväzné akty a iné akty Európskych spoločenstiev a Európskej únie a ich orgánov a vybrané dokumenty Medzinárodnej organizácie práce v rozsahu najmenej 68 hodín vrátane
politiky a riadenia bezpečnosti a ochrany zdravia pri práci u zamestnávateľa,
posudzovania rizík (postup analyzovania rizík a hodnotenia rizík),
bezpečnosti technických zariadení a vybraných oblastí bezpečnosti určených výrobkov,
havarijného plánu a traumatologického plánu,
činnosti bezpečnostného technika u zamestnávateľa,
rozborov pracovnej úrazovosti a chorôb z povolania,
úrazového poistenia a odškodňovania pracovných úrazov a chorôb z povolania,
bezpečnosť a ochrana zdravia pri práci upravená v právnych predpisoch vydaných na vykonanie zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov vrátane právne záväzných aktov a iných aktov Európskych spoločenstiev a Európskej únie a ich orgánov a vrátane predpisov upravujúcich faktory pracovného prostredia, poskytovanie prvej pomoci a vybrané oblasti priemyselnej ergonómie v rozsahu najmenej 36 hodín,
bezpečnosť a ochrana zdravia pri práci podľa ekonomických činností, najmä v stavebníctve, poľnohospodárstve a lesníctve, doprave a skladovaní, zdravotníctve a sociálnej pomoci a v strojárskom priemysle v rozsahu najmenej 30 hodín.
Spôsob záverečného overovania vedomostí:
písomná skúška z I. časti a II. časti s minimálnym počtom 40 otázok,
ústna skúška, pri ktorej sú otázky zostavené z I. časti a II. časti.
Forma skončenia: písomný doklad „Osvedčenie bezpečnostného technika“.
Aktualizačná odborná príprava bezpečnostných technikov v rozsahu najmenej 16 hodín obsahuje najmä
zmeny v požiadavkách uvedených v I. časti a II. časti,
stav a vývoj pracovnej úrazovosti,
aktuálne poznatky z bezpečnosti a ochrany zdravia pri práci.
Forma skončenia: potvrdenie o absolvovaní aktualizačnej odbornej prípravy s uvedením dátumu jej vykonania.
Špecifická odborná príprava zamestnávateľov, ktorí budú osobne vykonávať odborné úlohy bezpečnostných technikov a autorizovaných bezpečnostných technikov, v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa vykonávania odborných úloh bezpečnostných technikov a autorizovaných bezpečnostných technikov.
vybraná problematika bezpečnosti a ochrany zdravia pri práci upravená právnymi predpismi a ostatnými predpismi na zaistenie bezpečnosti a ochrany zdravia pri práci,
bezpečnosť a ochrana zdravia pri práci podľa ekonomickej činnosti zamestnávateľa.
Forma skončenia: písomný doklad „Potvrdenie o absolvovaní špecifickej odbornej prípravy“.
Príloha č. 3 k vyhláške č. 356/2007 Z. z.
Výchova a vzdelávanie revíznych technikov
Výchova a vzdelávanie revíznych technikov vyhradených technických zariadení tlakových obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti revíznych technikov v rozsahu najmenej štyroch hodín.
v rozsahu najmenej ôsmich hodín so zameraním na
vlastnosti materiálov a zváranie a na skúšanie materiálov a zvarov,
navrhovanie a konštrukciu tlakových zariadení vrátane výstroja tlakových zariadení,
posudzovanie rizík (postup analyzovania rizík a hodnotenia rizík),
skúšky, odborné prehliadky a odborné skúšky tlakových zariadení v rozsahu najmenej ôsmich hodín so zameraním na
druhy, rozsah a termíny skúšok, odborných prehliadok a odborných skúšok tlakových zariadení,
prípravu tlakového zariadenia a bezpečnostných opatrení na odbornú prehliadku a odbornú skúšku, vykonanie odbornej prehliadky a odbornej skúšky a vypracovanie písomného dokladu,
stavebná skúška a prvá tlaková skúška tlakového zariadenia v rozsahu najmenej štyroch hodín so zameraním na
prípravu a vykonanie stavebnej skúšky a prvej tlakovej skúšky vrátane bezpečnostných opatrení a potvrdenie o ich výsledku,
konštrukčnú a sprievodnú dokumentáciu,
povinnosti výrobcu,
skúšky tlakovej nádoby na dopravu plynov v rozsahu najmenej štyroch hodín so zameraním na
prípravu tlakovej nádoby na prvú tlakovú skúšku a periodické skúšky,
rozsah a vykonanie prvej tlakovej skúšky a periodických skúšok a potvrdenie o ich výsledku.
Výchova a vzdelávanie revíznych technikov podľa skupín vyhradených technických zariadení tlakových obsahuje najmä
všeobecné požiadavky podľa I. časti,
osobitné požiadavky podľa II. časti prvého bodu až tretieho bodu.
Kotly parné a kvapalinové (ďalej len „kotol“)
osobitné požiadavky podľa II. časti prvého bodu až tretieho bodu a
vlastnosti, príprava a spaľovanie paliva a odvod zvyškov po spaľovaní v rozsahu najmenej dvoch hodín,
úprava vody a zariadenie na úpravu vody v rozsahu najmenej dvoch hodín,
vlastnosti a meranie oxidu uhoľnatého a oxidu uhličitého a ich účinky na zdravie v rozsahu najmenej dvoch hodín.
Kovové tlakové nádoby na dopravu plynov a tlakové nádoby hasiacich prístrojov
osobitné požiadavky podľa II. časti prvého bodu, druhého bodu a štvrtého bodu a
fyzikálne a chemické vlastnosti plynov v rozsahu najmenej jednej hodiny,
plniarne tlakových nádob a tlakové stanice v rozsahu najmenej jednej hodiny.
Potrubné vedenie s médiom para, horúca voda alebo vzduch
uloženie a vedenie potrubia v rozsahu najmenej dvoch hodín.
osobitné požiadavky podľa II. časti prvého bodu až tretieho bodu pre jednotlivé druhy tlakových zariadení.
Forma skončenia: písomný doklad o absolvovaní výchovy a vzdelávania podľa skupiny vyhradených technických zariadení tlakových.
Odborný zástupca: revízny technik vyhradených technických zariadení tlakových s príslušným rozsahom osvedčenia.
Aktualizačná odborná príprava revíznych technikov vyhradených technických zariadení tlakových v rozsahu najmenej ôsmich hodín obsahuje najmä
zmeny v požiadavkách uvedených v I. časti,
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa jednotlivých skupín vyhradených technických zariadení tlakových,
aktuálne poznatky súvisiace s bezpečnosťou vyhradených technických zariadení tlakových.
Forma skončenia: uvedenie dátumu absolvovania aktualizačnej odbornej prípravy v písomnom doklade „Osvedčenie revízneho technika“.
Výchova a vzdelávanie osôb na obsluhu
Výchova a vzdelávanie osôb na obsluhu kotlov I. až V. triedy v rozsahu najmenej 12 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na obsluhu kotlov I. až V. triedy.
konštrukciu a výstroj kotla,
prevádzku, obsluhu a údržbu kotla vrátane zariadení na úpravu vody.
Forma skončenia: písomný doklad o absolvovaní výchovy a vzdelávania na obsluhu kotla príslušnej triedy.
Aktualizačná odborná príprava osôb na obsluhu kotlov I. až V. triedy v rozsahu najmenej štyroch hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa kotlov jednotlivých tried,
aktuálne poznatky súvisiace s bezpečnosťou a ochranou zdravia pri obsluhe kotlov.
Forma skončenia: uvedenie dátumu absolvovania aktualizačnej odbornej prípravy v písomnom doklade „Preukaz“.
Výchova a vzdelávanie osôb na opravy
Výchova a vzdelávanie osôb na opravy kotlov I. až V. triedy a na opravy potrubných vedení s médiom para, horúca voda alebo vzduch v rozsahu najmenej 12 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na opravy kotlov I. až V. triedy alebo na opravy potrubných vedení s médiom para, horúca voda alebo vzduch.
vlastnosti materiálov a zváranie a skúšanie materiálov a zvarov,
navrhovanie a konštrukciu tlakových zariadení vrátane výstroja tlakových zariadení.
Forma skončenia: písomný doklad o absolvovaní výchovy a vzdelávania na opravy príslušného vyhradeného technického zariadenia.
Aktualizačná odborná príprava osôb na opravy kotlov I. až V. triedy a na opravy potrubných vedení s médiom para, horúca voda alebo vzduch v rozsahu najmenej šiestich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa problematiky kotlov I. až V. triedy alebo potrubných vedení,
aktuálne poznatky súvisiace s bezpečnosťou a ochranou zdravia pri oprave kotlov I. až V. triedy alebo potrubných vedení.
Forma skončenia: uvedenie dátumu absolvovania aktualizačnej odbornej prípravy v písomnom doklade „Osvedčenie“.
Príloha č. 4 k vyhláške č. 356/2007 Z. z.
Výchova a vzdelávanie revíznych technikov vyhradených technických zariadení zdvíhacích obsahuje najmä
konštrukciu zdvíhacieho zariadenia vrátane jeho vybavenia,
bezpečnostné požiadavky na zdvíhacie zariadenie,
zásady navrhovania, výroby a montáže zdvíhacieho zariadenia,
prehliadky a skúšky zdvíhacieho zariadenia, rozsah a spôsob ich vykonávania vrátane vyhotovenia písomného dokladu,
elektrické zariadenie vrátane poskytovania prvej pomoci pri úraze elektrickým prúdom,
prevádzku zdvíhacieho zariadenia (povinnosti prevádzkovateľa a obsluhy zdvíhacieho zariadenia a jeho údržba).
Výchova a vzdelávanie revíznych technikov podľa skupín vyhradených technických zariadení zdvíhacích obsahuje najmä
Žeriavy a zdvíhadlá s motorovým pohonom nad 1000 kg a s ručným pohonom nad 5000 kg vrátane trvalých dráh žeriavov
osobitné požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 40 hodín.
Pohyblivé pracovné plošiny s motorovým pohonom s výškou zdvihu nad 1,5 m
osobitné požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 36 hodín.
Výťahy, ktoré sú trvalou súčasťou budov a objektov
Stavebné výťahy, ktorými sa dopravujú aj osoby
osobitné požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 20 hodín.
Regálové zakladače so stanovišťom obsluhy (riadené obsluhou)
Lyžiarske vleky a vodnolyžiarske vleky
Výsuvné rebríky s motorovým pohonom
Zariadenia technickej zábavnej činnosti, ktorými sa zdvíhajú osoby do výšky nad 1,5 m
požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 20 hodín.
Technické zariadenia zdvíhacie javiskovej techniky
Žeriavy a zdvíhadlá s motorovým pohonom do 1000 kg vrátane
Žeriavy a zdvíhadlá s ručným pohonom od 1000 kg do 5000 kg vrátane
Zdvíhacie ústrojenstvá dopravných vozíkov a nakladačov s motorovým pohonom určené na zdvíhanie a prepravu bremien pomocou prostriedkov na viazanie, zavesenie alebo na uchopenie
osobitné požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 16 hodín.
Zdvíhacie ústrojenstvá na manipuláciu s kontajnermi radu ISO
osobitné požiadavky podľa II. časti týkajúce sa tohto druhu vyhradených technických zariadení zdvíhacích v rozsahu najmenej 12 hodín.
Zdvíhacie rampy, zdvíhacie plošiny, stojanové zdviháky a zdvíhacie čelá nákladných automobilov s motorovým pohonom, ktorými sa zdvíhajú bremená
Vrátky s motorovým pohonom používané na zdvíhanie bremien
Stavebné výťahy nákladné so zakázanou dopravou osôb
Zvislé posuvné brány s motorovým pohonom
Zariadenia na zavesenie alebo na uchopenie bremien, ktoré sú trvalou súčasťou vyhradených technických zariadení zdvíhacích
Forma skončenia: písomný doklad o absolvovaní výchovy a vzdelávania podľa skupiny vyhradených technických zariadení zdvíhacích.
Odborný zástupca: revízny technik vyhradených technických zariadení zdvíhacích s príslušným rozsahom osvedčenia.
Aktualizačná odborná príprava revíznych technikov vyhradených technických zariadení zdvíhacích v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa jednotlivých skupín vyhradených technických zariadení zdvíhacích,
aktuálne poznatky súvisiace s bezpečnosťou vyhradených technických zariadení zdvíhacích.
Výchova a vzdelávanie osôb na obsluhu mobilného žeriava výložníkového typu a vežového žeriava výložníkového typu a na obsluhu pohyblivej pracovnej plošiny na podvozku s motorovým pohonom s výškou zdvihu nad 1,5 m v rozsahu najmenej 12 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na obsluhu mobilného žeriava výložníkového typu, vežového žeriava výložníkového typu alebo na obsluhu pohyblivej pracovnej plošiny na podvozku s motorovým pohonom s výškou zdvihu nad 1,5 m.
konštrukciu a funkciu bezpečnostných zariadení,
prevádzku, obsluhu a údržbu technických zariadení,
poskytovanie prvej pomoci pri úraze elektrickým prúdom.
Forma skončenia: písomný doklad o absolvovaní výchovy a vzdelávania na obsluhu príslušného vyhradeného technického zariadenia.
Aktualizačná odborná príprava osôb na obsluhu mobilného žeriava výložníkového typu a vežového žeriava výložníkového typu a na obsluhu pohyblivej pracovnej plošiny na podvozku s motorovým pohonom s výškou zdvihu nad 1,5 m v rozsahu najmenej šiestich hodín obsahuje najmä
aktuálne poznatky súvisiace s bezpečnosťou a ochranou zdravia pri obsluhe mobilného žeriava výložníkového typu, vežového žeriava výložníkového typu alebo na obsluhu pohyblivej pracovnej plošiny na podvozku s motorovým pohonom s výškou zdvihu nad 1,5 m.
Výchova a vzdelávanie osôb na opravy osobných výťahov a nákladných výťahov s povolenou dopravou osôb v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na opravy osobných výťahov a nákladných výťahov s povolenou dopravou osôb.
Aktualizačná odborná príprava osôb na opravy osobných výťahov a nákladných výťahov s povolenou dopravou osôb v rozsahu najmenej šiestich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa problematiky vyhradených technických zariadení zdvíhacích,
aktuálne poznatky súvisiace s bezpečnosťou a ochranou zdravia pri oprave osobných výťahov a nákladných výťahov s povolenou dopravou osôb.
Výchova a vzdelávanie viazačov bremien
Výchova a vzdelávanie viazačov bremien v rozsahu najmenej 20 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti viazačov bremien.
so zameraním na
prevádzku a obsluhu zdvíhacieho zariadenia týkajúce sa výkonu činnosti viazačov bremien,
viazanie, zavesovanie a uchopenie bremien vrátane zásad komunikácie s obsluhou zdvíhacieho zariadenia,
praktická časť v rozsahu najmenej desiatich hodín.
Spôsob záverečného overovania vedomostí: podľa § 3 vrátane vykonania skúšky z praktickej časti podľa II. časti druhého bodu.
Forma skončenia: písomný doklad „Preukaz viazača bremien“.
Aktualizačná odborná príprava viazačov bremien v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa problematiky vyhradených technických zariadení zdvíhacích podľa II. časti prvého bodu,
aktuálne poznatky súvisiace s bezpečnosťou a ochranou zdravia pri činnosti viazačov bremien.
Forma skončenia: uvedenie dátumu absolvovania aktualizačnej odbornej prípravy v písomnom doklade „Preukaz viazača bremien“.
Príloha č. 5 k vyhláške č. 356/2007 Z. z.
Výchova a vzdelávanie revíznych technikov vyhradených technických zariadení plynových obsahuje najmä
rozdelenie plynov, fyzikálne a chemické vlastnosti plynov a zisťovanie prítomnosti plynov,
spaľovanie plynných palív, medze výbušnosti pre zmesi plynov pri zmesiach plynov a ťahové pomery v spaľovacích priestoroch,
vlastnosti materiálov a zváranie, skúšanie materiálov a zvarov,
základy poskytovania prvej pomoci,
skúšky, odborné prehliadky a odborné skúšky plynových zariadení v rozsahu najmenej ôsmich hodín so zameraním na
druhy, rozsah a termíny skúšok a odborných prehliadok a odborných skúšok plynových zariadení,
prípravu plynového zariadenia na skúšku, odbornú prehliadku a odbornú skúšku, jej vykonanie a vypracovanie písomného dokladu,
stavebná skúška a prvá tlaková skúška plynových zariadení v rozsahu najmenej štyroch hodín so zameraním na
vykonanie stavebnej skúšky a prípravu a vykonanie tlakovej skúšky plynových zariadení,
konštrukčnú a sprievodnú dokumentáciu.
Výchova a vzdelávanie revíznych technikov podľa skupín vyhradených technických zariadení plynových obsahuje najmä
Zariadenia určené na výrobu plynov a zariadenia určené na úpravu zloženia plynu
signalizačné a zabezpečovacie zariadenie v rozsahu najmenej dvoch hodín,
stavebné riešenie objektov v rozsahu najmenej dvoch hodín.
Zariadenia určené na skladovanie plynov
umiestnenie plynového zariadenia – bezpečnostné pásma v rozsahu najmenej dvoch hodín,
bezpečnostné požiadavky na plynové zariadenie v rozsahu najmenej dvoch hodín.
Zariadenia určené na plnenie kovových tlakových nádob na dopravu plynov
umiestnenie plynového zariadenia v rozsahu najmenej dvoch hodín,
signalizačné a zabezpečovacie zariadenie v rozsahu najmenej jednej hodiny,
prevádzka zariadenia v rozsahu najmenej dvoch hodín.
Zariadenia určené na zásobovanie plynom z kovových tlakových nádob stabilných alebo z kovových tlakových nádob na dopravu plynov (tlakové stanice)
bezpečnostné požiadavky na výparníky v rozsahu najmenej dvoch hodín,
technológia skvapalňovania a odparovania plynov v rozsahu najmenej dvoch hodín.
Zariadenia určené na zvyšovanie tlaku plynu
technické požiadavky na strojné zariadenia v rozsahu najmenej dvoch hodín,
stavebné riešenie objektov v rozsahu najmenej dvoch hodín,
zabezpečovacie zariadenia v rozsahu najmenej jednej hodiny.
Zariadenia určené na znižovanie tlaku plynu (regulačné stanice plynu)
meracie prístroje a zabezpečovacie zariadenia v rozsahu najmenej dvoch hodín.
Zariadenia určené na rozvod plynov
rozdelenie plynov podľa médií a tlaku v rozsahu najmenej dvoch hodín,
ochranné pásma plynovodov, zabezpečovacie a meracie zariadenia v rozsahu najmenej dvoch hodín,
zváranie, kontrola a montáž potrubia v rozsahu najmenej dvoch hodín.
Zariadenia určené na spotrebu plynu spaľovaním
stavebné riešenie objektov a vetranie priestoru s plynovým spotrebičom v rozsahu najmenej dvoch hodín,
zabezpečovacie zariadenia plynových spotrebičov a zariadenia na odvod spalín v rozsahu najmenej dvoch hodín.
Zariadenia určené na chladenie a mrazenie
rozdelenie a vlastnosti chladiacich látok a ich vplyv na ľudský organizmus v rozsahu najmenej dvoch hodín,
stavebné riešenie chladiaceho zariadenia v objektoch v rozsahu najmenej dvoch hodín,
signalizačné a zabezpečovacie zariadenia v rozsahu najmenej jednej hodiny.
Forma skončenia: písomný doklad o absolvovaní výchovy a vzdelávania podľa skupiny vyhradených technických zariadení plynových.
Odborný zástupca: revízny technik vyhradených technických zariadení plynových s príslušným rozsahom osvedčenia.
Aktualizačná odborná príprava revíznych technikov vyhradených technických zariadení plynových v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa jednotlivých skupín vyhradených technických zariadení plynových,
aktuálne poznatky súvisiace s bezpečnosťou vyhradených technických zariadení plynových.
Výchova a vzdelávanie osôb na obsluhu vyhradených technických zariadení plynových uvedených v skupine 04.1 Výchova a vzdelávanie revíznych technikov okrem zariadení určených na zásobovanie plynom z kovových tlakových nádob stabilných alebo z kovových tlakových nádob na dopravu plynov (tlakové stanice) a zariadení určených na rozvod plynov v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na obsluhu vyhradených technických zariadení plynových.
II. časť prvý bod skupiny 04.1 Výchova a vzdelávanie revíznych technikov,
prevádzku, obsluhu a údržbu vyhradených technických zariadení plynových.
Forma skončenia: písomný doklad o absolvovaní výchovy a vzdelávania na obsluhu príslušného vyhradeného technického zariadenia plynového.
Aktualizačná odborná príprava osôb na obsluhu vyhradených technických zariadení plynových uvedených v skupine 04.1 Výchova a vzdelávanie revíznych technikov okrem zariadení určených na zásobovanie plynom z kovových tlakových nádob stabilných alebo z kovových tlakových nádob na dopravu plynov (tlakové stanice) a zariadení určených na rozvod plynov v rozsahu najmenej šiestich hodín obsahuje najmä
aktuálne poznatky súvisiace s bezpečnosťou a ochranou zdravia pri obsluhe vyhradených technických zariadení plynových.
Výchova a vzdelávanie osôb na opravy vyhradených technických zariadení plynových uvedených v skupine 04.1 Výchova a vzdelávanie revíznych technikov v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na opravy vyhradených technických zariadení plynových.
Forma skončenia: písomný doklad o absolvovaní výchovy a vzdelávania na opravy príslušného vyhradeného technického zariadenia plynového.
Aktualizačná odborná príprava osôb na opravy vyhradených technických zariadení plynových v rozsahu najmenej šestich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa problematiky vyhradených technických zariadení plynových,
aktuálne poznatky súvisiace s bezpečnosťou a ochranou zdravia pri opravách vyhradených technických zariadení plynových.
Príloha č. 6 k vyhláške č. 356/2007 Z. z.
Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky
Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky v rozsahu najmenej štyroch hodín.
rozdelenie elektrických zariadení, spôsoby označovania elektrických zariadení a kryty elektrických zariadení,
ochranu pred úrazom elektrickým prúdom, ochranu pred účinkami atmosférickej a statickej elektriny a uzemňovanie,
druhy prostredia, vonkajšie vplyvy a protokol o určení vonkajších vplyvov,
názvoslovie, značky a výkresy v elektrotechnike a bezpečnostné tabuľky a nápisy,
bezpečnostné požiadavky pri práci na elektrických zariadeniach vrátane prvej pomoci pri úraze elektrickým prúdom,
kladenie elektrického vedenia,
elektrické zariadenie v osobitných podmienkach,
odborné prehliadky a odborné skúšky vyhradených technických zariadení elektrických,
so zameraním na špecifické podmienky pri práci na elektrických zariadeniach.
Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky elektrických zariadení podľa napätia a triedy objektu obsahuje najmä
Elektrické zariadenia do 1000 V, trieda objektu A – bez nebezpečenstva výbuchu
osobitné požiadavky podľa II. časti prvého bodu v rozsahu najmenej 14 hodín.
2 Samostatný elektrotechnik
osobitné požiadavky podľa II. časti prvého bodu v rozsahu najmenej 17 hodín.
3 Elektrotechnik na riadenie činností alebo na riadenie prevádzky
osobitné požiadavky podľa II. časti prvého bodu v rozsahu najmenej 20 hodín.
Elektrické zariadenia nad 1000 V, trieda objektu A – bez nebezpečenstva výbuchu
osobitné požiadavky podľa II. časti prvého bodu v rozsahu najmenej 14 hodín,
osobitné požiadavky podľa II. časti druhého bodu v rozsahu najmenej jednej hodiny.
osobitné požiadavky podľa II. časti prvého bodu v rozsahu najmenej 17 hodín,
osobitné požiadavky podľa II. časti druhého bodu v rozsahu najmenej dvoch hodín.
osobitné požiadavky podľa II. časti druhého bodu v rozsahu najmenej troch hodín.
Elektrické zariadenia do 1000 V alebo nad 1000 V, trieda objektu B – s nebezpečenstvom výbuchu
C. 1 Elektrotechnik
C. 2 Samostatný elektrotechnik
C. 3 Elektrotechnik na riadenie činností alebo na riadenie prevádzky
Elektrické zariadenia v regulačných staniciach plynu, trieda objektu B1 – s nebezpečenstvom výbuchu
D. 1 Elektrotechnik
D. 2 Samostatný elektrotechnik
D. 3 Elektrotechnik na riadenie činností alebo na riadenie prevádzky
osobitné požiadavky podľa II. časti prvého bodu v rozsahu najmenej 20 hodín,
písomná skúška s minimálnym počtom 30 otázok,
ústna skúška s minimálnym počtom piatich otázok.
Forma skončenia: písomný doklad „Osvedčenie“ na činnosť na elektrických zariadeniach podľa napätia a triedy objektu pre elektrotechnika, samostatného elektrotechnika, elektrotechnika na riadenie činností alebo na riadenie prevádzky.
Odborný zástupca: revízny technik vyhradených technických zariadení elektrických s príslušným rozsahom osvedčenia.
Aktualizačná odborná príprava elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci na elektrických zariadeniach,
aktuálne poznatky súvisiace s bezpečnosťou a ochranou zdravia pri práci na elektrických zariadeniach.
Výchova a vzdelávanie revíznych technikov vyhradených technických zariadení elektrických obsahuje najmä
v rozsahu najmenej 28 hodín so zameraním na
technickú dokumentáciu, názvoslovie, značky a výkresy v elektrotechnike, bezpečnostné tabuľky a nápisy,
základné rozdelenie a pripájanie elektrických zariadení, dimenzovanie a istenie vodičov, menovité napätia a menovité prúdy, spôsoby označovania a kryty,
ochranu pred úrazom elektrickým prúdom a ochranu pred účinkami atmosférickej a statickej elektriny a uzemňovanie,
bezpečnostné požiadavky pri práci na elektrických zariadeniach, prvú pomoc pri úrazoch elektrickým prúdom,
kladenie elektrických vedení,
elektrické zariadenia v osobitných podmienkach, elektrické stanice a ochranu pracovných strojov,
metódy meraní,
vypracovanie cvičnej správy o odbornej prehliadke a odbornej skúške,
v rozsahu najmenej štyroch hodín so zameraním na špecifické podmienky pri práci na elektrických zariadeniach.
Výchova a vzdelávanie revíznych technikov sa vzťahuje na revíznych technikov vykonávajúcich činnosť na vyhradených technických zariadeniach elektrických podľa napätia a triedy objektu uvedených v skupine 05.1 Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky.
Forma skončenia výchovy a vzdelávania: písomný doklad o absolvovaní výchovy a vzdelávania na vyhradených technických zariadeniach elektrických podľa napätia a triedy objektu uvedených v skupine 05.1 Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky.
Aktualizačná odborná príprava revíznych technikov vyhradených technických zariadení elektrických v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa elektrických zariadení,
aktuálne poznatky súvisiace s bezpečnosťou elektrických zariadení.
Príloha č. 7 k vyhláške č. 356/2007 Z. z.
Výchova a vzdelávanie osôb na obsluhu motorových vozíkov obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na obsluhu motorových vozíkov v rozsahu najmenej jednej hodiny.
konštrukciu a funkciu motorového vozíka,
prevádzku motorového vozíka,
bezpečnosť a ochranu zdravia pri práci s motorovým vozíkom,
základné pravidlá poskytovania prvej pomoci,
praktická časť so zameraním na
prípravu a používanie motorového vozíka,
manipuláciu s materiálom,
kontrolu, údržbu a opravy motorového vozíka.
Výchova a vzdelávanie osôb na obsluhu motorových vozíkov podľa triedy, druhu a spôsobu riadenia motorových vozíkov obsahuje najmä
Elektrické vozíky a vozíky so spaľovacím motorom plošinové, nízkozdvíhacie, vlečné a tlačné – ručne vedené (druh A)
osobitné požiadavky podľa II. časti prvého bodu v rozsahu najmenej ôsmich hodín,
osobitné požiadavky podľa II. časti druhého bodu v rozsahu najmenej piatich hodín.
Elektrické vozíky a vozíky so spaľovacím motorom plošinové, nízkozdvíhacie, vlečné a tlačné – s pákovým riadením (druh B)
osobitné požiadavky podľa II. časti prvého bodu v rozsahu najmenej 13 hodín a pravidlá cestnej premávky v rozsahu najmenej šiestich hodín,
osobitné požiadavky podľa II. časti druhého bodu v rozsahu najmenej ôsmich hodín.
Elektrické vozíky a vozíky so spaľovacím motorom plošinové, nízkozdvíhacie, vlečné a tlačné – s volantovým riadením (druh C)
C. 1 s vodičským oprávnením B, C, D alebo T
osobitné požiadavky podľa II. časti prvého bodu v rozsahu najmenej 11 hodín,
osobitné požiadavky podľa II. časti druhého bodu v rozsahu najmenej šiestich hodín.
C. 2 bez vodičského oprávnenia
osobitné požiadavky podľa II. časti druhého bodu v rozsahu najmenej 15 hodín.
Elektrické vozíky a vozíky so spaľovacím motorom vysokozdvíhacie – ručne vedené (druh D)
osobitné požiadavky podľa II. časti druhého bodu v rozsahu najmenej desiatich hodín.
Elektrické vozíky a vozíky so spaľovacím motorom vysokozdvíhacie – s pákovým riadením (druh E)
Elektrické vozíky a vozíky so spaľovacím motorom vysokozdvíhacie s nosnosťou do 5 ton – s volantovým riadením (druh W1)
1 s vodičským oprávnením B, C, D alebo T
osobitné požiadavky podľa II. časti prvého bodu v rozsahu najmenej 16 hodín,
osobitné požiadavky podľa II. časti druhého bodu v rozsahu najmenej 16 hodín.
2 bez vodičského oprávnenia
osobitné požiadavky podľa II. časti prvého bodu v rozsahu najmenej 19 hodín a pravidlá cestnej premávky v rozsahu najmenej šiestich hodín,
osobitné požiadavky podľa II. časti druhého bodu v rozsahu najmenej 24 hodín.
Elektrické vozíky a vozíky so spaľovacím motorom vysokozdvíhacie s nosnosťou nad 5 ton – s volantovým riadením a vodičským oprávnením B, C, D alebo T (druh W2)
Elektrické vozíky a vozíky so spaľovacím motorom vysokozdvíhacie riadené zo zdvíhacej plošiny (druh G)
osobitné požiadavky podľa II. časti prvého bodu v rozsahu najmenej 21 hodín,
Špeciálne motorové vozíky (druh Z) podľa podmienok ustanovených výrobcom alebo dovozcom motorových vozíkov.
písomná skúška s minimálnym počtom 25 otázok,
ústna skúška s minimálnym počtom troch otázok,
skúška z praktickej časti zameraná na činnosti podľa II. časti druhého bodu.
Forma skončenia: písomný doklad „Preukaz obsluhy motorového vozíka“.
Odborný zástupca: inštruktor motorových vozíkov podľa triedy, druhu a spôsobu riadenia motorového vozíka.
Aktualizačná odborná príprava osôb na obsluhu motorových vozíkov v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci týkajúce sa jednotlivých tried a druhov motorových vozíkov,
aktuálne poznatky súvisiace s bezpečnosťou a ochranou zdravia pri obsluhe motorových vozíkov.
Forma skončenia: uvedenie dátumu absolvovania aktualizačnej odbornej prípravy v písomnom doklade „Preukaz obsluhy motorového vozíka“.
Príloha č. 8 k vyhláške č. 356/2007 Z. z.
Výchova a vzdelávanie zamestnancov pracujúcich vo výške
Výchova a vzdelávanie zamestnancov pracujúcich vo výške pomocou špeciálnej horolezeckej a speleologickej techniky obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti zamestnancov pracujúcich vo výške pomocou špeciálnej horolezeckej a speleologickej techniky v rozsahu najmenej jednej hodiny.
v rozsahu najmenej 12 hodín so zameraním na
problematiku týkajúcu sa vykonávania práce vo výške upravenú právnymi predpismi a ostatnými predpismi na zaistenie bezpečnosti a ochrany zdravia pri práci,
osobné ochranné pracovné prostriedky proti pádu a spôsoby ich používania,
základy poskytovania prvej pomoci s prihliadnutím na prácu vykonávanú vo výške,
praktická časť v rozsahu najmenej 20 hodín.
ústna skúška, pri ktorej sú otázky zostavené z oblastí podľa I. časti a II. časti prvého bodu,
skúška z praktickej časti podľa II. časti druhého bodu.
Forma skončenia výchovy a vzdelávania: písomný doklad „Preukaz“ na prácu vo výške vykonávanú podľa druhu špeciálnej techniky.
Odborný zástupca: inštruktor na prácu vo výške so špeciálnou technikou.
Aktualizačná odborná príprava zamestnancov pracujúcich vo výške pomocou špeciálnej horolezeckej a speleologickej techniky v rozsahu najmenej ôsmich hodín obsahuje najmä
zmeny právnych predpisov a ostatných predpisov na zaistenie bezpečnosti a ochrany zdravia pri práci vo výške a právnych predpisov upravujúcich používanie osobných ochranných pracovných prostriedkov proti pádu,
aktuálne poznatky súvisiace s bezpečnosťou a ochranou zdravia pri práci vo výške pomocou špeciálnej horolezeckej a speleologickej techniky.
Forma skončenia: uvedenie dátumu absolvovania aktualizačnej odbornej prípravy v písomnom doklade „Preukaz“ na prácu vo výške vykonávanú podľa druhu špeciálnej techniky.
Výchova a vzdelávanie osôb na montáž a demontáž lešenia (lešenári) obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti osôb na montáž a demontáž lešenia (lešenári) v rozsahu najmenej jednej hodiny.
v rozsahu najmenej štyroch hodín so zameraním na
problematiku týkajúcu sa prác vo výške, stavebných prác a prác súvisiacich so stavebnou činnosťou upravenú právnymi predpismi a ostatnými predpismi na zaistenie bezpečnosti a ochrany zdravia pri práci,
konštrukčné, spájacie a pomocné časti lešení,
dokumentáciu a technologický postup montáže a demontáže lešenia vrátane jeho používania a na vykonávanie prehliadok a údržby,
ochranné a záchytné konštrukcie,
podľa jednotlivých druhov lešení
rúrkové lešenie v rozsahu najmenej troch hodín,
podperné lešenie v rozsahu najmenej dvoch hodín,
pojazdné a voľne stojace lešenie v rozsahu najmenej dvoch hodín,
drevené lešenie v rozsahu najmenej dvoch hodín,
stavebný plošinový výťah v rozsahu najmenej troch hodín,
dielcové lešenie v rozsahu najmenej dvoch hodín,
praktická časť v rozsahu najmenej 16 hodín.
Spôsob záverečného overovania vedomostí: podľa § 3 vrátane vykonania skúšky z praktickej časti podľa II. časti tretieho bodu.
Forma skončenia: písomný doklad „Preukaz lešenára“ podľa druhu lešenia.
Odborný zástupca: inštruktor lešenárskej techniky podľa druhu lešenia.
Aktualizačná odborná príprava osôb na montáž a demontáž lešenia (lešenárov) v rozsahu najmenej štyroch hodín obsahuje najmä
zmeny v požiadavkách uvedených v I. časti a II. časti prvého bodu a druhého bodu,
aktuálne poznatky súvisiace s bezpečnosťou a ochranou zdravia pri montáži a demontáži lešení.
Forma skončenia: uvedenie dátumu absolvovania aktualizačnej odbornej prípravy v písomnom doklade „Preukaz lešenára“.
Príloha č. 9 k vyhláške č. 356/2007 Z. z.
Výchova a vzdelávanie zamestnancov na obsluhu vybraných stavebných strojov a zariadení so zameraním na bezpečnosť a ochranu zdravia pri práci v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa výkonu činnosti zamestnancov obsluhujúcich vybrané stavebné stroje a zariadenia.
problematiku bezpečnosti a ochrany zdravia pri práci potrebnú na obsluhu vybraných stavebných strojov a zariadení upravenú právnymi predpismi a ostatnými predpismi na zaistenie bezpečnosti a ochrany zdravia pri práci a všeobecné zásady bezpečnej práce so stavebnými strojmi a zariadeniami,
obsluhu, prevádzku a údržbu vybraných stavebných strojov a zariadení,
kontrolu, prehliadky a skúšky vybraných stavebných strojov a zariadení.
Výchova a vzdelávanie podľa II. časti je osobitne zameraná na tieto vybrané stavebné stroje a zariadenia:
stroje a zariadenia na zemné práce (dozér, rýpadlo a hĺbidlo, nakladací a vykladací stroj, fréza a ryhovač, skrejper, rúrový ukladač, valec),
stroje a zariadenia na výrobu, spracovávanie a presun betónových zmesí (betonárka),
ostatné stroje a zariadenia (špeciálny motorový snehový stroj, kompresor).
Forma skončenia: písomný doklad o absolvovaní výchovy a vzdelávania na obsluhu vybraných stavebných strojov a zariadení so zameraním na bezpečnosť a ochranu zdravia pri práci.
Aktualizačná odborná príprava zamestnancov na obsluhu vybraných stavebných strojov a zariadení v rozsahu najmenej šiestich hodín obsahuje najmä
aktuálne poznatky súvisiace s bezpečnosťou a ochranou zdravia pri obsluhe vybraných stavebných strojov a zariadení.
Forma skončenia: potvrdenie o absolvovaní aktualizačnej odbornej prípravy na obsluhu vybraných stavebných strojov a zariadení so zameraním na bezpečnosť a ochranu zdravia pri práci s uvedením dátumu jej vykonania.
Príloha č. 10 k vyhláške č. 356/2007 Z. z.
Výchova a vzdelávanie zamestnancov na obsluhu vybraných poľnohospodárskych strojov a zariadení so zameraním na bezpečnosť a ochranu zdravia pri práci v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa obsluhy vybraných poľnohospodárskych strojov a zariadení.
problematiku bezpečnosti a ochrany zdravia pri práci potrebnú na obsluhu vybraných poľnohospodárskych strojov a zariadení upravenú právnymi predpismi a ostatnými predpismi na zaistenie bezpečnosti a ochrany zdravia pri práci a všeobecné zásady bezpečnej práce s poľnohospodárskymi strojmi a zariadeniami,
obsluhu, prevádzku a údržbu vybraných poľnohospodárskych strojov a zariadení,
kontrolu, prehliadky a skúšky vybraných poľnohospodárskych strojov a zariadení.
Výchova a vzdelávanie podľa II. časti je osobitne zameraná na tieto vybrané poľnohospodárske stroje a zariadenia:
samochodné rezačky,
obilné kombajny,
špeciálne stroje na zber poľnohospodárskych plodín.
Forma skončenia: písomný doklad o absolvovaní výchovy a vzdelávania na obsluhu vybraných poľnohospodárskych strojov a zariadení so zameraním na bezpečnosť a ochranu zdravia pri práci.
Aktualizačná odborná príprava zamestnancov na obsluhu vybraných poľnohospodárskych strojov a zariadení v rozsahu najmenej šiestich hodín obsahuje najmä
zmeny v požiadavkách uvedených I. časti a II. časti,
aktuálne poznatky súvisiace s bezpečnosťou a ochranou zdravia pri obsluhe vybraných poľnohospodárskych strojov a zariadení.
Forma skončenia: potvrdenie o absolvovaní aktualizačnej odbornej prípravy na obsluhu vybraných poľnohospodárskych strojov a zariadení so zameraním na bezpečnosť a ochranu zdravia pri práci s uvedením dátumu jej vykonania.
Príloha č. 11 k vyhláške č. 356/2007 Z. z.
Výchova a vzdelávanie osôb na obsluhu vybraných lesníckych strojov a zariadení so zameraním na bezpečnosť a ochranu zdravia pri práci v rozsahu najmenej 16 hodín obsahuje najmä
časť: Všeobecné požiadavky podľa prílohy č. 1 týkajúce sa obsluhy vybraných lesníckych strojov a zariadení.
problematiku bezpečnosti a ochrany zdravia pri práci potrebnú na obsluhu vybraných lesníckych strojov a zariadení upravenú právnymi predpismi a ostatnými predpismi na zaistenie bezpečnosti a ochrany zdravia pri práci a všeobecné zásady bezpečnej práce s lesníckymi strojmi a zariadeniami,
obsluhu, prevádzku a údržbu vybraných lesníckych strojov a zariadení,
kontrolu, prehliadky a skúšky vybraných lesníckych strojov a zariadení.
Výchova a vzdelávanie podľa II. časti je osobitne zameraná na tieto vybrané lesnícke stroje a zariadenia:
vyťahovače,
univerzálne a špeciálne traktory používané pri sústreďovaní dreva,
kolesové a pásové vyvážacie súpravy na drevo a drevné sortimenty,
stabilné lanové dopravné zariadenia v lesníctve,
jednoúčelové a viacúčelové zariadenia na ťažbu, odvetvovanie, krátenie a odkôrňovanie stromov a drevných sortimentov.
Forma skončenia: písomný doklad o absolvovaní výchovy a vzdelávania na obsluhu vybraných lesníckych strojov a zariadení so zameraním na bezpečnosť a ochranu zdravia pri práci.
Aktualizačná odborná príprava osôb na obsluhu vybraných lesníckych strojov a zariadení v rozsahu najmenej šiestich hodín obsahuje najmä
aktuálne poznatky súvisiace s bezpečnosťou a ochranou zdravia pri obsluhe vybraných lesníckych strojov a zariadení.
Forma skončenia: potvrdenie o absolvovaní aktualizačnej odbornej prípravy na obsluhu vybraných lesníckych strojov a zariadení so zameraním na bezpečnosť a ochranu zdravia pri práci s uvedením dátumu jej vykonania.
Výchova a vzdelávanie osôb na obsluhu ručnej motorovej reťazovej píly s elektrickým motorom alebo spaľovacím motorom (ďalej len „motorová píla“) pri ťažbe dreva obsahuje najmä
časť: Všeobecné požiadavky podľa prílohy č. 1 týkajúce sa obsluhy motorovej píly v rozsahu najmenej jednej hodiny.
v rozsahu najmenej 23 hodín so zameraním na
problematiku bezpečnosti a ochrany zdravia pri ťažbe a manipulácii dreva upravenú právnymi predpismi a ostatnými predpismi na zaistenie bezpečnosti a ochrany zdravia pri práci,
technologické postupy pri ťažbe a manipulácii dreva,
kontrolu a údržbu motorovej píly vrátane údržby rezacej časti,
zásady poskytovania prvej pomoci,
praktická časť v rozsahu najmenej 40 hodín so zameraním na
zvislé a kombinované rezy,
odvetvovanie,
ťažbu dreva v poraste,
manipuláciu s drevnou hmotou.
Forma skončenia: písomný doklad „Preukaz“ na obsluhu motorovej píly pri ťažbe dreva v rozsahu podľa druhu jej pohonu.
Aktualizačná odborná príprava osôb na obsluhu motorovej píly pri ťažbe dreva v rozsahu najmenej ôsmich hodín obsahuje najmä
zmeny v požiadavkách uvedených v I. časti a II. časti prvého bodu,
aktuálne poznatky súvisiace s bezpečnosťou a ochranou zdravia pri práci s motorovou pílou pri ťažbe dreva.
Výchova a vzdelávanie osôb na obsluhu motorovej píly pri inej činnosti obsahuje najmä
v rozsahu najmenej 15 hodín so zameraním na
problematiku bezpečnosti a ochrany zdravia pri práci s motorovou pílou upravenú právnymi predpismi a ostatnými predpismi na zaistenie bezpečnosti a ochrany zdravia pri práci,
pracovné postupy pri iných činnostiach ako pri ťažbe dreva,
praktická časť v rozsahu najmenej ôsmich hodín.
Forma skončenia: písomný doklad „Preukaz“ na obsluhu motorovej píly pri inej činnosti v rozsahu podľa druhu jej pohonu.
Aktualizačná odborná príprava osôb na obsluhu motorovej píly pri inej činnosti v rozsahu najmenej šiestich hodín obsahuje najmä
aktuálne poznatky súvisiace s bezpečnosťou a ochranou zdravia pri práci s motorovou pílou pri inej činnosti.
Číslo: 356/2007 Z. z.
Názov: Vyhláška Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti o požiadavkách a rozsahu výchovnej a vzdelávacej činnosti, o projekte výchovy a vzdelávania, vedení predpísanej dokumentácie a overovaní vedomostí účastníkov výchovnej a vzdelávacej činnosti
Dátum schválenia: 22.06.2007
Dátum vyhlásenia: 31.07.2007
Nachádza sa v čiastke: 155/2007